**Pakuotės lapelis: informacija vartotojui**

**Posterisan forte žvakutės**

Standartizuota bakterijų kultūros suspensija, hidrokortizonas

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu per 10 dienų Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Posterisan forte ir kam jis vartojamas

2. Kas žinotina prieš vartojant Posterisan forte

3. Kaip vartoti Posterisan forte

4. Galimas šalutinis poveikis

5. Kaip laikyti Posterisan forte

6. Pakuotės turinys ir kita informacija

**1. Kas yra Posterisan forte ir kam jis vartojamas**

Žvakutės Posterisan forte tinka su hemorojumi susijusio stipraus išangės srities niežuliui ir uždegimui malšinti.

Jeigu Jūsų savijauta per 10 dienų nepagerėjo arba net pablogėjo, kreipkitės į gydytoją.

**2. Kas žinotina prieš vartojant Posterisan forte**

**Posterisan forte vartoti negalima:**

- jeigu yra alergija hidrokortizonui arba bet kuriai pagalbinei Posterisan forte medžiagai (jos išvardytos 6 skyriuje).

- jeigu gydymo vietoje yra infekcinė odos liga, pvz. sifilis;

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Posterisan.

Posterisan forte žvakučių galima vartoti tik gydytojo leidimu, jei yra:

* vėjaraupiai ar skiepų sukelta reakcija;
* grybelių ir bakterijų sukelta odos liga;
* veido odos uždegimas (apyburnio dermatitas, raudonieji spuogai).

Jei yra grybelių sukeltas pažeidimas, papildomai būtina vartoti lokalaus poveikio preparatų nuo grybelių.

**Vaikams ir paaugliams**

Vaikams ir ir jaunesniems negu 18 metų paaugliams Posterisan forte žvakučių vartoti negalima, nes nepakanka patirties.

**Kiti vaistai ir Posterisan forte**

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui. Posterisan forte žvakučių vartojant kartu su kortikosteroidų tabletėmis, lašais ar injekuojamaisiais preparatais, gali stiprėti gydomasis ir nepageidaujamas kortikosteroidų poveikis.

Prašom įsidėmėti, kad šie nurodymai tinka net ir tuo atveju, jei vaisto vartota neseniai.

**Nėštumas ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju.

Informacijos apie Posterisan forte žvakučių vartojimą nėštumo metu nėra.

Tyrimų su gyvūnais metu hidrokortizonas sukėlė toksinį poveikį vaisiui ir apsigimimą.

Posterisan forte žvakučių nėščioms moterims vartoti negalima, nebent jų vartoti nurodo gydytojas.

Veiklioji medžiaga hidrokortizonas išsiskiria su žindyvės pienu. Žindyvei vaisto vartoti negalima, nebent juo gydyti nurodo gydytojas.

**Vairavimas ir mechanizmų valdymas**

Poveikio gebėjimui vairuoti transportą ir valdyti mechanizmus nepastebėta.

**Posterisan forte sudėtyje yra makrogolglicerolio hidroksistearato**, kuris gali sukelti odos reakcijų**.**

**3. Kaip vartoti Posterisan forte**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė yra du kartus per dieną. Žvakutes reikia vartoti iš ryto ir vakare, geriausia po tuštinimosi. Vartoti giliai į išangę po vieną žvakutę*.*

**Vartojimas vaikams ir paaugliams**

Vaikams ir ir jaunesniems negu 18 metų paaugliams Posterisan forte žvakučių vartoti negalima, nes nepakanka patirties.

*Žvakutės išėmimas*

Prieš vartojant žvakutę, reikia perplėšti ar perkirpti aliuminio foliją nuo viršūnės strėlės nurodyta kryptimi išilgai žvakutės tiek, kad būtų galima ją lengvai išimti.

Žinotina

Žvakutės ir tepalas, vartojamas išangės srityje, dėl kūno temperatūros gali sutepti skalbinius, todėl patariama naudoti minkštą įklotą, pvz,. popierinę nosinę ar vatos tamponą.

Žvakutėmis Posterisan forte reikia gydyti tik tol, kol išnyksta negalavimai. Žvakučių be pertraukos ilgiau negu 10 parų vartoti nepatariama. Ligai paūmėjus, Posterisan forte žvakučių galima vartoti pakartotinai. Kad liga neatsinaujintų, nutraukus Posterisan forte žvakučių vartojimą toliau gydoma preparatu, kuriame nėra gliukokortikoido.

Jeigu manote, kad Posterisanveikia per stipriai arba per silpnai, kreipkitės į gydytoją arba vaistininką.

**Ką daryti pavartojus per didelę Posterisan forte dozę?**

Tinkamai vartojamų Posterisan forte žvakučių perdozavimo atvejų nežinoma.

Pacientui (pvz., vaikui) nurijus žvakučių, sunkaus apsinuodijimo tikriausiai nebūtų, tačiau negalavimų, pvz., pilvo skausmas, šleikštulys, atsirasti gali. Kadangi pavartojus Posterisan forte žvakučių vieną ar daugiau kartų dažniau, negu nurodyta, nepageidaujamas poveikis tikriausiai nepasireikš, vartojimą reikia sumažinti iki reikiamos dozės ir toliau vaistą dozuoti taip, kaip nurodyta.

**Pamiršus pavartoti Posterisan forte**

Negalima vartoti dvigubos dozės norint kompensuoti praleistą dozę. Jei pacientas žvakučių nevartojo vieną kartą ar kelias dienas, toliau reikia vartoti įprastinę dozę. Medikamento nevartojus daugiau dienų, reikia pasitarti su gydytoju, kiek laiko papildomai reikia vartoti vaisto.

**Nustojus vartoti Posterisan forte**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažni (nuo ≥ 1/100 iki <1/10): lokali odos reakcija (pvz:. niežulys, deginimas).

Nedažni (nuo ≥ 1/1 000 iki <1/100): alerginė odos reakcija (pvz:. dėl jautrumo konservantui fenoliui).

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje [www.vvkt.lt](http://www.vvkt.lt) esančią formą, paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, tel: 8 800 73568, faksu 8 800 20131 arba el. paštu [NepageidaujamaR@vvkt.lt](mailto:NepageidaujamaR@vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti Posterisan forte**

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir lizdinės plokštelės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25 ºC temperatūroje.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6.** **Pakuotės turinys ir kita informacija**

**Posterisan forte sudėtis**

1. Veikliosios medžiagos yra hidrokortizonas ir standartizuota bakterijų kultūros suspensija. Kiekvienoje žvakutėje yra 5,0 mg hidrokortizono ir 387,1 mg standartizuotos bakterijų kultūros suspensijos, kurios sudėtyje yra 1 x 109 inaktyvuotų *Escherichia coli* bakterijų (ląstelių ir jų medžiagų apykaitos produktų).
2. Pagalbinės medžiagos yra acetilcisteinas, visų racematų alfa-tokoferolis, dinatrio edetatas, kietieji riebalai, makrogolglicerolio hidroksistearatas, fenolis.

**Posterisan forte išvaizda ir kiekis pakuotėje**

Kartono dėžutėje yra 10 homogeniškų, rusvai gelsvos spalvos žvakučių, supakuotų į aliuminio/PE lizdines plokšteles.

**Rinkodaros teisės turėtojas ir gamintojas**

Dr. Kade Pharmazeutische Fabrik GmbH

Rigistrasse 2

12277 Berlin

Vokietija

Tel. 0 30/7 20 82-0, faksas 0 30/7 20 82-200.

El. paštas: [info@kade.de](mailto:info@kade.de)

Jeigu apie šį vaistą norite sužinoti daugiau, kreipkitės į vietinį rinkodaros teisės turėtojo atstovą:

UAB Morfėjus

Žalgirio g. 93-42

LT-08218 Vilnius

Tel. + 370 5 2796328

**Šis pakuotės lapelis paskutinį kartą peržiūrėtas 2013-11-14**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).